Serhij Smelyk

Serhij Smelyk (ukrainsk Сергій Смелик, født 1987) er en ukrainsk friidrettsutøver, som konkurrerer i sprintløp. Han representerte Ukraina under Sommer-OL 2012, der han ble utslått i de innledende rundene på 200 meter. Hans fremste internasjonale meritter er og bronse på 200 meter ved EM i friidrett 2014 og gull på 200 meter i Super League ved lag-EM i friidrett 2015. 

 Idrettskarriere 
Smelyk deltok ved Lag-EM i friidrett 2011, der Ukraina deltok i Super League. Han deltok på 100 meter, der han kom på 10.-plass med tiden 10,54.European Athletics - 3rd European Team Championships Stockholm  SWE  18 - 19 June , besøkt 2. september 2015. Året etter deltok han ved EM i friidrett 2012, der han satte sesongbestenotering på 100 meter i semifinalen, der han løp på 10,28 sekunder. I finalen løp han på 10,34, og kom på 5.-plass.European Athletics - 21st European Athletics Championships, Olympic Stadium Helsinki  FIN  27 June - 1 July , besøkt 2. september 2015. Han deltok også på 200 meter, men der ble han diskvalifisert for tyvstart. Sommer-OL 2012 i London var hans første OL, og han deltok der på 200 meter. Han løp i samme innledningsheat som bl.a. Jaysuma Saidy Ndure og Yohan Blake, og løp på 20,65, men gikk ikke videre til semifinalene.Sports-Reference.com - Athletics at the 2012 London Summer Games: Men's 200 metres Round One , besøkt 2. september 2015. 

Ved Universiaden 2013 kom han på 4.-plass på 100 meter, med personlig rekord på 10,21 i finalen. Dette var samme tid som både Ryota Yamagata på 2.-plass og Hua Wilfried Serge Koffi på 3.-plass.Universiade 2013 - Athletics: Men's 100m Final, besøkt 2. september 2015. Han deltok også på Ukrainas stafettlag som vant 4 x 100 meter stafett. Han deltok også ved VM i friidrett 2013, der han nådde semifinalen på 200 meter, og løp der på 20,42, som var ny rekord. Dette holdt til 10.-plass, men ikke en plass i finalen. På 4 x 100 meter kom Ukraina på 12.-plass. Han deltok også ved Diamond League 2013, der han vant 200 meter ved DN Galan, og kom på 3.-plass på 200 meter sammenlagt med 4 poeng. 

Ukraina deltok ved IAAF World Relays 2014, som var første gang IAAF World Relays ble arrangert. Smelyk deltok her på 4 x 100 meter, der Ukraina kom på 9.-plass. Han fikk bronse på 200 meter, bak Adam Gemili og Christophe Lemaitre. Smelyk satte her personlig rekord i finalen, med 20,30 sekunder. I september representerte han Europa ved Verdenscupen i friidrett 2014 i Marrakech, og på 200 meter kom han på 5.-plass. 

Ved Lag-EM i friidrett 2015 deltok Ukraina i Super League, og Smelyk vant der 200 meter foran Danny Talbot og Enrico Demonte. I august deltok han ved VM i friidrett 2015 i Beijing, og ble slått ut i innledningsheatet på 200 meter med 37. beste tid, og Ukraina ble også slått ut på 4 x 100 meter stafett, med 11. beste tid.

I 2021 representerte han Ukraina under Sommer-OL 2020 i Tokyo, der han ble utslått i forsøksheatet på 200 meter.

 Referanser 

 Eksterne lenker 


Kategori:Ukrainske sprintere
Kategori:Ukrainske mestere i friidrett
Kategori:Deltakere for Ukraina under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Ukraina under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Ukraina under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Ukraina under VM i friidrett 2015
Kategori:Deltakere for Ukraina under VM i friidrett 2017
Kategori:Deltakere for Ukraina under VM i friidrett 2019
Kategori:Deltakere for Ukraina under EM i friidrett 2014
Kategori:Deltakere for Ukraina under EM i friidrett 2022
Kategori:Medaljevinnere under Sommeruniversiaden 2013
Kategori:Friidrettsutøvere under Sommeruniversiaden 2013